
EIROPAS PARLAMENTA NORMATĪVĀS REZOLŪCIJAS PROJEKTS
par projektu Padomes lēmumam par to, lai noslēgtu nolīgumu starp Eiropas Savienību un Brazīlijas Federatīvo Republiku par sadarbību, kas tiek īstenota starp Eiropas Savienības Aģentūru tiesībaizsardzības sadarbībai (Eiropols) un Brazīlijas Federālo policiju, kā arī ar to starpniecību
(05617/2025 – C10‑0045/2025 – 2024/0321(NLE))
(Piekrišana)
Eiropas Parlaments,
–	ņemot vērā Padomes lēmuma projektu (05617/2025),
–	ņemot vērā projektu nolīgumam starp Eiropas Savienību un Brazīlijas Federatīvo Republiku par sadarbību, kas tiek īstenota starp Eiropas Savienības Aģentūru tiesībaizsardzības sadarbībai (Eiropols) un Brazīlijas Federālo policiju, kā arī ar to starpniecību (05618/2025),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 16. panta 2. punktu, 88. pantu, kā arī 218. panta 6. punkta otrās daļas a) apakšpunkta v) punktu un 218. panta 7. punktu (C7-0184/2025),
–	ņemot vērā Reglamenta 107. panta 1. un 4. punktu, kā arī 117. panta 7. punktu,
–	ņemot vērā Pilsoņu brīvību, tieslietu un iekšlietu komitejas ieteikumu (A10‑0000/2025),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Brazīlijas Federatīvās Republikas valdībai un parlamentam.

Ar šo nolīgumu izveido sadarbību starp Eiropolu un Brazīlijas kompetentajām iestādēm, lai tās savā starpā varētu pārsūtīt personas datus un nepersondatus. Šāda kārtība ir vajadzīga, lai atbalstītu un stiprinātu Savienības dalībvalstu un Brazīlijas iestāžu rīcību noziedzīgu nodarījumu, tostarp smagu noziegumu un terorisma, novēršanā un apkarošanā. Tajā pašā laikā šis nolīgums paredz atbilstošus aizsardzības pasākumus attiecībā uz personu cilvēktiesībām un pamatbrīvībām, tostarp tiesībām uz privātumu un datu aizsardzību.

Tiesībaizsardzības sadarbība tādās jomās kā terorisma apkarošana, organizētās noziedzības un korupcijas, narkotiku tirdzniecības, kibernoziedzības, nelikumīgi iegūtu līdzekļu legalizēšanas, teroristu finansēšanas un neatbilstīgas migrācijas novēršana un apkarošana var sniegt būtisku labumu abām pusēm, un tā ir Eiropas Savienības interesēs. Aizvien lielāks pieprasījums pēc narkotikām un lielāki narkotiku tirdzniecības ceļi uz Eiropas Savienību nopietni apdraud mūsu drošību. Tādēļ Eiropolam vajadzētu būt iespējai cieši sadarboties, tostarp apmainoties ar personas datiem, ar trešo valstu, piemēram, Brazīlijas, tiesībaizsardzības iestādēm, lai apkarotu visus minētos bīstamos noziegumus. 

Jāatzīmē arī, ka Eiropas Datu aizsardzības uzraudzītājs (EDAU) savā atzinumā ir apstiprinājis, ka nolīgums paredz atbilstošus aizsardzības pasākumus attiecībā uz privātuma un personu pamattiesību un brīvību aizsardzību. 

Referente uzskata, ka šā nolīguma noslēgšana palīdzēs garantēt lielāku drošību un aizsardzību Eiropas iedzīvotājiem. Tāpēc ir ieteicams Eiropas Parlamentam sniegt piekrišanu nolīguma noslēgšanai.

<FootprintIntro>Saskaņā ar Reglamenta I pielikuma 8. pantu referente apliecina, ka, gatavojot ziņojuma projektu, pirms tā pieņemšanas komitejā viņa ir saņēmusi pienesumu no šādām struktūrām vai personām:</FootprintIntro>
	Vienība un/vai persona

	European Commission, Directorate-General for Migration and Home Affairs 


Par šī saraksta sagatavošanu ir atbildīga vienīgi referente.
Ja fiziskas personas sarakstā ir identificētas ar vārdu, amatu vai ar abiem, referente apliecina, ka viņa ir iesniegusi attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

